ΓΡΑΠΤΗ ΕΡΩΤΗΣΗ E-3251/00

υποβολή: Jorge Hernndez Mollar (PPE-DE) προς την Επιτροπή

(20 Οκτωβρίου 2000)

Θέμα: Κατασταλτική κοινοτική νομοθεσία σχετικά με την απόρριψη πετρελαιοειδών στη θάλασσα

Η απόρριψη πετρελαιοειδών στη θάλασσα από ένα δεξαμενόπλοιο, είχε καταστροφικές συνέπειες για το περιβάλλον, αλλά και για την οικονομία και τον τουρισμό, στις ισπανικές ακτές της Costa del Sol.

Η εντελώς ανεύθυνη συμπεριφορά του καθαρισμού των δεξαμενών των πετρελαιοφόρων σκαφών στα ανοικτά των τουριστικών ακτών της ΕΕ, χωρίς ναπολογίζονται οι ζημίες που προκαλούνται, θα πρέπει να αποτελέσει αντικείμενο καταστολής εκ μέρους της ΕΕ, ώστε να προστατευθεί το περιβάλλον των ακτών, αλλά και τα οικονομικά συμφέροντα των αντίστοιχων τουριστικών περιοχών, ιδιαίτερα το καλοκαίρι, όταν είναι έντονη η παρουσία επισκεπτών.

Θα μπορούσε η Επιτροπή να αναφέρει εάν πιστεύει ότι η ισχύουσα κοινοτική νομοθεσία για το ζήτημα αυτό επαρκεί για την αποθάρρυνση του καθαρισμού των δεξαμενοπλοίων στα ανοικτά των τουριστικών ακτών της ΕΕ;

Εάν όχι, θα μπορούσε η Επιτροπή να αναφέρει ποιές νέες διατάξεις προτίθεται να προτείνει, καθώς και εάν για την αστυνόμευση των παράκτιων θαλάσσιων περιοχώνπάρχει κάποιος συντονισμός σε κοινοτικό επίπεδο;

Απάντηση της κας de Palacio εξ ονόματος της Επιτροπής

(5 Δεκεμβρίου 2000)

Η Επιτροπή ανησυχεί έντονα αναφορικά με την λειτουργική ρύπανση, περιλαμβανομένων και των εργασιών καθαρισμού δεξαμενών στα κοινοτικά νερά, ρύπανση η οποία αντιπροσωπεύει μεγάλο μέρος της συνολικής θαλάσσιας πετρελαϊκής ρύπανσης.

Διάφορα μέτρα που ελήφθησαν σε διεθνές επίπεδο σχετικά με την κατασκευή και τη λειτουργία πετρελαιοφόρων (κυρίως μέσω της Σύμβασης Marpol 73/78) έχουν περιορίσει σημαντικά την ανάγκη απορρίψεων καταλοίπων φορτίου πετρελαίου στη θάλασσα κατά τη διάρκεια των τελευταίων δεκαετιών. Η εφαρμογή των διεθνών αυτών κανόνων παρακολουθείται στα κοινοτικά λιμάνια μέσω κρατικών λιμενικών ελέγχων, δυνάμει της οδηγίας του Συμβουλίου 95/21/ΕΚ της 19 Ιουνίου 1995 για την επιβολή, σχετικά με τη ναυσιπλοϊα που συνεπάγεται τη χρήση κοινοτικών λιμανιών ή διέλευση από ύδατα δικαιοδοσίας κράτους μέλους, διεθνών προτύπων ασφαλείας των πλοίων, πρόληψης της ρύπανσης και συνθηκών διαβίωσης και εργασίας επί των πλοίων (λιμενικός κρατικός έλεγχος)(1).

Ωστόσο, η Επιτροπή εκτιμούσε ότι χρειάζονταν πρόσθετα μέτρα για να σταματήσουν οι απορρίψεις πετρελαίου και άλλων ουσιών στη θάλασσα. Για τον λόγο αυτό, πρότεινε το 1998 μια οδηγία του Συμβουλίου για τις εγκαταστάσειςποδοχής στα λιμάνια αποβλήτων παραγομένων από πλοία και από κατάλοιπα φορτίων(2).

Μεγάλο μέρος της λειτουργικής ρύπανσης όλων των πλοίων στα κοινοτικά νερά προέρχεται από την αδυναμία πολλών λιμανιών να δεχτούν κατάλοιπα φορτίου και απόβλητα παραγόμενα στα πλοία, σε λιμενικές εγκαταστάσεις αλλά και από την απροθυμία των πλοίων να τις χρησιμοποιήσουν. Η οδηγία αντιμετωπίζει αυτό το συγκεκριμένο πρόβλημα και εισάγει ορισμένεςποχρεώσεις τόσο για τα λιμάνια όσο και για τα πλοία ώστε να εξασφαλίζεται η διάθεση των αναγκαίων εγκαταστάσεων σε όλα τα κοινοτικά λιμάνια καθώς και η χρησιμοποίησή τους από τα πλοία. Η οδηγία έχει τώρα θεσπιστεί από το Κοινοβούλιο και το Συμβούλιο και θα αρχίσει να εφαρμόζεται 24 μήνες μετά τη δημοσίευσή της στην Επίσημη Εφημερίδα.

Οι κανόνες σχετικά με τις εγκαταστάσεις παραλαβής, τη διαχείριση των αποβλήτων, τα οικονομικά και άλλα κίνητρα για την παράδοση στα λιμάνια των αποβλήτων θα περιορίσουν σε μεγάλο βαθμό την ανάγκη απορρίψεων στη θάλασσα. Η οδηγία επιβάλει επίσηςποχρέωση των πλοίων να γνωστοποιούν στα λιμάνια τις ποσότητες αποβλήτων και καταλοίπων που φέρουν. Αυτό, συνδυαζόμενο και με λιμενικούς ελέγχους, θα βελτιώσει έντονα τις δυνατότητες ελέγχου αναφορικά με την συμμόρφωσή τους στους διεθνείς κανόνες. Η Επιτροπή πιστεύει ότι η οδηγία θα έχει σημαντική επίδραση για τον περιορισμό της λειτουργικής ρύπανσης και ειδικότερα της πετρελαϊκής ρύπανσης από κάθε είδους πλοία.

Ο έλεγχος παρανόμων απορρίψεων στη θάλασσα αποτελεί ευθύνη των κρατών μελών. Ωστόσο, η συνεργασία για την αντιμετώπιση τέτοιου είδους προβλημάτωνπόκειται σε κοινοτικούς κανόνες. Μια νέα απόφαση πρόκειται να εκδοθεί σύντομα, απόφαση του Κοινοβουλίου και του Συμβουλίου με την οποία τίθεται ένα κοινοτικό πλαίσιο συνεργασίας στον τομέα της τυχαίας ή σκοπουμένης θαλάσσιας ρύπανσης(3). Η απόφαση αυτή από τη στιγμή που θεσπιστεί θα επιτρέψει συγκεκριμένα την ανάπτυξη κοινών πρωτοβουλιών όπως τεχνικών σεμιναρίων ή επιμορφωτικών κύκλων μαθημάτων με σκοπό την ενίσχυση των μέτρων που λαμβάνονται από τα κράτη μέλη κατά των παρανόμων λειτουργικών απορρίψεων πετρελαίου από τα πλοία.

Τελικά, η Επιτροπή ανήγγειλε στην ανακοίνωσή της για την ασφάλεια των θαλασσίων μεταφορών πετρελαίου(4) ότι σχεδιάζει να εξετάσει και άλλες κοινοτικές πρωτοβουλίες που μπορούν να αναληφθούν για τον περιορισμό της λειτουργικής ρύπανσης από κάθε είδους πλοία.

(1) ΕΕ L 157 της 7.7 1995.

(2) ΕΕ C 271 της 31.8.1998.

(3) ΕΕ C 25 της 30.1.1999.

(4) COM(2000)142 τελικό.